THE KN2GHTES  TALE.                     12$
For whom that I mot needes leese my lyf.
For as by wey of possibility *
Syth thou art at thi large of prisoun free,
And art a lord, gret is thin avauntage,
More than is myn, that sterve here in a kage.
For I moot weepe and weyle, whil I lyve,
With al she woo that prisoun may me jyve,
And eek with peyne that love me j'eveth also,
That doubleth al my torment and my wo/
Therwith the fyr of jelousye upsterte
Withinne his breste, and hente him by the herte
So wodly, that he lik was to byholde
The box-tre, or the asschen deede and colde.
Tho seyde he; e O cruel gadcies, that governe
This world with byndyng of jyoure word eterne,
And writee in the table of athamaunte
ybure parlement, and jyoure eterne graunte,
What is mankynde more unto yow holde.
Than is the scheep, that rouketh in the folde ?
For slayn is man right as another beest,
And dwelleth eek in prisoun and arreest,
And hath seknesse, and greet adversite,
And ofte tymes gilteles, pardd
What gouvernaunce is in this prescience,
That gilteles tormenteth innocence ?
And j/et encresceth al this my penaunce,
That man is bounden to his observaunce
For Goddes sake to letten of his wille,
There as a beeste may al his lust fulfille.
And whan a beeste is deed, he hath no peyne;
But man after his deth moot wepe and pleyne,
Though in this world he have care and woo :
Withouten doute it may stonde so.
The answere of this I lete to divinis,
But wel I woot, that in this world gret pyne is.
Alias ! I se a serpent or a theef,
That many a trewe man hath done mescheef,

